บริษัท ขนส่ง จำกัด จัดรถโดยสารรองรับการเดินทางประชาชนในวันนี้อีกกว่า 7,000 เที่ยว หลังประเมินว่าจะมีผู้โดยสารใช้บริการกว่า 140,000 คน
บริษัท ขนส่ง จำกัด จัดรถโดยสารรองรับการเดินทางประชาชนในวันนี้อีกกว่า 7,000 เที่ยว หลังประเมินว่าจะมีผู้โดยสารใช้บริการกว่า 140,000 คนนายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จำกัด หรือ บขส. เปิดเผยว่า ในวันนี้ 17 เมษายน 2562 ซึ่งเป็นวันเปิดทำงานวันแรก บขส. ประมาณการว่าจะมีประชาชนเดินทางกลับจากภูมิลำเนากว่า 140,000 คน โดย บขส. ได้จัดรถโดยสารรองรับ 7,800 เที่ยว นอกจากนี้ยังได้จัดเจ้าหน้าที่และพนักงานจิตอาสาคอยดูแลอำนวยความสะดวกแก่ผู้โดยสาร ทั้งสถานีส่วนกลางและส่วนภูมิภาค พร้อมกันนี้ได้ประสานขอความร่วมมือจากองค์การขนส่งมวลชนกรุงเทพ หรือ ขสมก. นำรถโดยสารต้นทางหมอชิต 2 จำนวน 13 เส้นทาง มาเสริมให้บริการภายในสถานีขนส่งผู้โดยสารกรุงเทพ (จตุจักร) ขาเข้า ตั้งแต่เวลา 04.00 น. และจัดรถ Shuttle bus มาให้บริการจากสถานีหมอชิต 2 ไปยังสถานีรถไฟฟ้า BTS และอนุสาวรีย์ชัยฯ รวมทั้งจัดรถสองแถวให้บริการฟรีแก่ผู้โดยสารโดยออกจากชานชาลาขาเข้า ไปส่งบริเวณด้านหน้าสถานีรถไฟฟ้า BTS ถนนพหลโยธิน เพื่อระบายผู้โดยสารภายในสถานีโดยเร็วสำหรับเมื่อวานนี้ 16 เมษายน 2562 บขส. ได้เพิ่มเที่ยววิ่งรถโดยสารทั้งรถ บขส. รถร่วม รถตู้ รองรับประชาชนในเที่ยวไป 7,934 เที่ยว สามารถรองรับผู้โดยสารได้กว่า 160,049 คน